VIDEO Partenera lui Radu Drăgușin, în centrul atenției după meciul lui Tottenham. Cum a fost surprinsă frumoasa brunetă
Transferat în iarnă la Tottenham, Radu Drăgușin încă nu a reușit să-l convingă pe Ange Postecoglou să-l folosească titular.
După șase etape în care a fost rezervă neutilizată, Radu Drăgușin a fost introdus pe teren în Tottenham - Burnley, în minutul 75, în etapa a 37-a din Premier League.
"Radu a intrat foarte bine în joc și ne-a ajutat, iar golul lui Micky a fost extraordinar", a spus Ange Postecoglou, potrivit Football London.
La meci a fost prezentă și Ioana Stan, partenera internaționalului român, cea care îi este mereu alături. La final, tânăra a intrat pe gazon, iar mai multe imagini au apărut pe rețelele de socializare.
Florin Manea: "Nu m-a sunat nimeni"
Potrivit informațiilor apărute în presa britanică, londonezii nu ar vrea să renunțe la Radu Drăgușin pentru mai puțin de 40 de milioane de euro, echivalentul a peste 46 de milioane de euro.
Agentul fundașului român, Florin Manea, a reacționat după ce s-a zvonit că echipa patronată de Aurelio De Laurentiis ar fi din nou interesată de Drăgușin.
"Eu nu știu nimic, nu m-a sunat nimeni să-mi spună că este dorit (n.r. - la Napoli), dar interes, zvonuri există. Pentru faptul că n-a prea jucat, lumea crede că vrem să plecăm, dar nu cred că este cazul. M-au mai sunat pe ideea 'Ați fi interesați?' din Serie A și Bundesliga.
Totuși, Radu este sub contract cu Tottenham pentru încă șase ani, nu cred că vor să-l vândă. Au zis că sunt mulțumiți cu el și că va juca mult mai mult din sezonul viitor", a spus Manea, potrivit iAMSport.ro.
Cine e iubita lui Radu Drăgușin. Dezvăluirile Svetlanei Simion
"Pentru că totul se cam desfășura online, soarta a făcut să vadă o fată pe Instagram, o fată frumoasă, pe numele ei Ioana și să-i ureze 'La mulți ani'. Și de aici, s-a născut o frumoasă poveste de dragoste. Sigur, Ioana la început a avut o mică reținere.
Însă, într-un final i-a răspuns. Ioana obișnuiește să spună că a luat cea mai bună decizie din viața ei când i-a răspuns lui Radu, iar eu îi spun: 'Chiar așa a fost'. Nu s-au văzut fizic timp de un an. Au vorbit ore în șir, s-au cunoscut și s-au îndrăgostit înainte să se strângă în brațe.
Când au sărbătorit doi ani împreună, Ioana i-a făcut un album minunat în care a surprins toate momentele lor. Și este acolo o frază care m-a făcut să plâng. Îi spune așa lui Radu: 'Mi-ai atins sufletul, înainte să-mi atingi pielea'. Așa de pur, așa de frumos, atât de romantic", a spus Svetlana Simion, mama lui Radu Drăgușin, potrivit cancan.ro.
Urmăriți SPORT.RO și pe Google News